สวัสดีค่ะ คือว่า หนูมีเพศสัมพันธ์กับแฟนอ่ะค่ะ แต่หลั่งในตลอดเลยน่ะค่ะ แล้ว ปจด.หนูไม่มา1เดือนอ่ะค่ะ เดือนที่แล้วค่ะ แล้วก็ตกมาอีกเดือนนี้ค่ะ ปจด.ก็มาค่ะ มาวันที่16เดือนนี้ค่ะ คืออะไรหรอค่ะคุณ ตลอดที่มีเพศสัมพันธ์กันก็หลั่งในตลอดเลยน่ะค่ะ หนูอยากรู้ว่ามันเกิดจากอะไรค่ะ
สวัสดีค่ะ หากประจำเดือนมาล่าช้าไป 1 เดือน (คือมีระยะห่างจากรอบที่แล้วประมาณ 2 เดือน) เลือดที่ออกอาจไม่ใช่ประจำเดือนก็ได้ เช่น อาจเป็นเลือดล้างหน้าเด็ก หรือมีการตั้งครรภ์แล้วมีภาวะแท้งเกิดขึ้น เป็นต้น ดังนั้น แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดที่ออก ออกมาไม่นานเกิน 7 วัน ก็น่าจะเป็นเลือดประจำเดือนได้ค่ะ ส่วนการที่ประจำเดือนมาช้ากว่าปกติ อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแต่หากตรวจหาการตั้งครรภ์ไม่พบ แต่เลือดออกนานเกิน 7 วัน หรือมีเลือดออกกะปริดกะปรอยมาอีกเรื่อยๆ หรือประจำเดือนมีระยะห่างนานกว่า 2 เดือนทุกครั้ง ก็ควรไปพบสูติ-นรีแพทย์เพื่อตรวจหาสาเหตุเช่นกัน ซึ่งส่วนใหญ่ในคนอายุน้อย มักเกิดจากการผลิตฮอร์โมนของรังไข่ผิดปกติค่ะ